
1.  UVOD

Sukladno odredbama članka 26. Zakona o proračunu (NN broj 144/21), Jedinstveni upravni odjel Općine Vinica sastavlja Upute za izradu i dostavu prijedloga financijskog plana proračunskog korisnika za razdoblje od 2027. – 2029.godine, a koja sadrži:
-temeljne makroekonomske pretpostavke za izradu prijedloga proračuna jedince lokalne i područne (regionalne ) samouprave
-opis planiranih politika jedinice lokalne i područne (regionalne) samouprave 
-procjenu prihoda i rashoda te primitakak i izdataka proračuna jedinice lokalne i područne (regionalne) samouprave u sljedeće tri godine
-visinu rashoda koji se financiraju iz općih prihoda i primitaka te namjenskih primitaka po razdjelima


1.1. Propisi iz proračunske regulative

	Sukladno člancima 76. i 81. Zakona o proračunu, ministar financija donio je Pravilnik o polugodišnjem i godišnjem izvještaju o izvršenju proračuna i financijskog plana  („NN“ 85/23). Ovim Pravilnikom propisuje se izgled, sadržaj, obveznici primjene, način i rokovi podnošenja, donošenje i objave polugodišnjeg i godišnjeg izvještaja o izvršenju proračuna i financijskog plana.

Temeljem članka 134. stavka 1. Zakona, ministar financija donio je Pravilnik o proračunskom računovodstvu i računskom planu (NN 158/2023., 154/2024.). U pogledu planiranja proračuna i financijskih planova za 2027. godinu i projekcija za 2028. i 2029. godinu i nadalje, obveznici vođenja proračunskog računovodstva dužni su sve aktivnosti povezane s izradom i donošenjem proračuna i financijskih planova  za 2027. godinu i nadalje izvršavati sukladno odredbama ovog Pravilnika. 

Na temelju članka 6. stavak 2. Zakona o proračunu (NN 144/21) ministar financija donio je Pravilnik o planiranju u sustavu proračuna (NN 1/2024), a čije se odredbe primjenjuju na državni proračun i proračune jedinica lokalne i područne (regionalne ) samouprave, na proračunske korisnike državnog proračuna i proračunske korisnike jedinica lokalne i područne (regionalne) samouprave.

Također se  na njih primjenjuju i odredbe Pravilnika o proračunskim klasifikacijama (NN 4/2024, 122/2025) kojeg je donio ministar financija na temelju članka 16. stavka 3. Zakona o proračunu (NN 144/21)

1.2. Temeljni makroekonomski pokazatelji

Vlada Republike Hrvatske je na sjednici održanoj 30. lipnja 2026. godine usvojila Odluku o proračunskom okviru za razdoblje 2027. - 2029. kojom je utvrđena visina rashoda koji se financiraju iz općih prihoda i primitaka, doprinosa i namjenskih primitaka po razdjelima organizacijske klasifikacije te visina manjka, odnosno viška izvanproračunskih korisnika državnog proračuna za razdoblje 2027. – 2029. Za 2027. godinu planira se povećanje rashoda za 821,4 milijuna eura odnosno rast od 2,7 % u odnosu na prethodnu godinu. Za 2028. godinu planira se povećanje rashoda za 740 milijuna eura odnosno rast od 2,4 % u odnosu na prethodnu godinu te za 2029. godinu planira se rast rashoda za 898,4 milijuna eura ili 2,8 % u odnosu na 2028. godinu.


	
2. METODOLOGIJA IZRADE PRIJEDLOGA FINANCIJSKOG PLANA

	Proračunski korisnik obavezan je izraditi financijski plan u skladu s odredbama Zakona o proračunu i pridržavati se Uputa.
	Proračunski korisnik svoj plan dostavljaju nadležnom upravnom tijelu (Jedinstveni upravni odjel Općine Vinica).
	Financijski plan izrađuje se za tekuću godinu (za koju se plan donosi) kao i projekcije za naredne dvije godine. Proračunski korisnik u svom financijskom planu treba iskazati sve svoje rashode i prihode.
	Prijedlog financijskog plana proračunskog korisnika za razdoblje 2027.-2029. godine sukladno Zakonu o proračunu, treba sadržavati: procjenu prihoda i primitaka iskazanih po vrstama za razdoblje od 2027. – 2029. godine, plan rashoda i izdataka za razdoblje 2027.-2029. godine razvrstane prema proračunskim klasifikacijama te obrazloženje financijskog plana.
	Uz ekonomsku i programsku klasifikaciju, proračunski korisnik u izradi financijskog plana obavezan je primjenjivati i funkcijsku klasifikaciju i klasifikaciju po izvorima financiranja.
	Financijski plan čine prihodi i rashodi raspoređeni u programe.
	
	Prijedlog financijskog plana proračunskog korisnika za razdoblje 2027.-2029. godine treba sadržavati:
1. Opći dio financijskog plana:
· Sažetak računa prihoda i rashoda
· Sažetak računa financiranja
· Račun prihoda i rashoda
· Račun financiranja 
· Preneseni višak ili preneseni manjak
· Višegodišnji plan uravnoteženja
2. Posebni dio financijskog plana – Plan rashoda proračunskog korisnika po programima
3. Obrazloženje financijskog plana i to obrazloženje općeg dijela  i obrazloženje posebnog dijela financijskog plana.


2.1. Procjena prihoda i primitaka

	Proračunski korisnik obavezan je izraditi procjenu prihoda i primitaka za razdoblje 2027.-2029. godine po izvorima financiranja. Izvori financiranja predstavljaju skupine prihoda i primitaka iz kojih se podmiruju rashodi i izdaci određene vrste i utvrđene namjene.
Izvori financiranja:
· 1111 Opći prihodi i primitci
· 3111 Vlastiti prihodi
· 5211 Pomoći
· 6111 Donacije
· 5011 Pomoći iz državnog proračuna kroz opće prihode i primitke

2.2. Prijedlog plana rashoda i izdataka
	
	Proračunski korisnik obavezan je izraditi prijedlog plana rashoda i izdataka za razdoblje 2027. – 2029. godine razvrstanog prema proračunskim klasifikacijama u skladu s Pravilnikom o proračunskim klasifikacijama i Pravilnikom o proračunskom računovodstvu i računskom planu.
	
Proračunski korisnik rashode i izdatke za 2027. godinu planira na razini skupine (druga razina računskog plana), kao i rashode i izdatke za 2028. i 2029. godinu.


2.3. Obrazloženje financijskog plana proračunskog korisnika

	U skladu sa Zakonom o proračunu, proračunski korisnik dužan je uz prijedlog financijskog plana izraditi i dostaviti obrazloženje kao sastavni dio financijskog plana.

	Obrazloženje financijskog plana treba sadržavati:
· Obrazloženje prihoda i rashoda, primitaka i izdataka
· Obrazloženje prenesenog viška ili manjka prihoda

	Program je skup neovisnih, usko povezanih aktivnosti i projekata usmjerenih ispunjavanju zajedničkog čina.
	Mjerenje rezultata programa osigurava jasniju i učinkovitiju dodjelu novčanih sredstava. Prilikom izrade obrazloženja naglasak je potrebno staviti na ciljeve koji se programima namjeravaju postići i pokazatelje uspješnosti realizacije tih ciljeva.
	Obrazloženje cilja nekog programa mora odgovarati na slijedeća pitanja:
· Što se programom želi postići?
· Kako se nastoji program realizirati?
· Tko je korisnik ili primatelj usluge?
Kako bi se pratilo ostvarenje ciljeva programa za trogodišnje razdoblje potrebno je definirati 
pokazatelje uspješnosti. Pokazatelji uspješnosti predstavljaju podlogu za mjerenje učinkovitosti provedbe programa. Glavna karakteristika pokazatelja uspješnosti je mjerljivosti, stoga ih je potrebno brojčano iskazati ili jasno i nedvosmisleno izraziti. 


3. VREMENSKA DINAMIKA IZRADE FINANCIJSKOG PLANA PRORAČUNSKOG KORISNIKA I PRORAČUNA ZA RAZDOBLJE 2027.-2029. GODINE


Proračunski korisnik svoj financijski plan treba dostaviti Jedinstvenom upravnom odjelu Općine Vinica do 14.10.2026. godine.
	U razdoblju od 14.10. do 24. 10. 2026. Jedinstveni upravni odjel izvršiti će usuglašavanja sa pojedinim proračunskim prihodima, izraditi konačan Nacrt prijedloga proračuna za 2027. sa projekcijama za 2028.-2029. najkasnije do 25.10.2026. i uputit ga Općinskom načelniku na utvrđivanje.
	Općinski načelnik utvrđuje prijedlog Proračuna za 2027. i projekcije za 2028. i 2029. godinu te ih podnosi Općinskom vijeću  najkasnije do 15.11.2026.
	Općinsko vijeće najkasnije do kraja 2026. godine donosi Proračun za 2027. godinu i projekcije za 2028. i 2029. godinu.

	U slučaju da postoje razlike u financijskom planu proračunskog korisnika sadržanom u Proračunu kojeg je donijelo Općinsko vijeće, u odnosu na već usvojeni financijski plan od strane Upravnog vijeća dječjeg vrtića, tada je Jedinstveni upravni odjel Općine Vinica je dužan obavijestiti dječji vrtić Vinica o promjeni financijskog plana. Ako dođe do navedene situacije, Upravno vijeće dječjeg vrtića Vinica usvaja izmijenjeni financijski plan.
	

4. IZMJENE I DOPUNE FINANCIJSKOG PLANA PRORAČUNSKOG KORISNIKA

U skladu s odredbama Zakona o proračunu izmjenama i dopunama financijskog plana mijenja se isključivo usvojeni plan za tekuću proračunsku godinu. Na postupak donošenja izmjena i dopuna financijskog plana na odgovarajući se način primjenjuju odredbe Zakona o proračunu za postupak donošenja financijskog plana. Izmjenama i dopunama financijskog plana ne mogu se umanjiti rashodi i izdaci ispod razine izvršenja i preuzetih obveza po investicijskim projektima te preuzetih obveza iz ugovora koji zahtijevaju plaćanje u sljedećim godinama. Ostvareni namjenski prihodi i primici i ostvareni vlastiti prihodi te rashodi i izdaci izvršeni iznad iznosa utvrđenih u financijskom planu, izmjenama i dopunama financijskog plana moraju se planirati minimalno na razini ostvarenih prihoda i primitaka, odnosno izvršenih rashoda i izdataka. Uz svake izmjene i dopune financijskog plana obvezno je izraditi obrazloženja izmjena i dopuna financijskog plana.

Izmjene i dopune financijskog plana proračunskog korisnika jedinice lokalne i područne (regionalne) samouprave moguće je izraditi na sljedeće načine:
 - Kada je riječ o promjenama u financijskom planu proračunskih korisnika koje su vezane uz financiranje iz izvora općih prihoda i primitaka, odnosno iz nadležnog lokalnog proračuna, izmjene i dopune financijskog plana proračunskog korisnika nisu moguće bez suglasnosti jedinice lokalne i područne (regionalne) samouprave, odnosno preraspodjela ili izmjena i dopuna proračuna u čijoj je proračunski korisnik nadležnosti. 
- Izmjene i dopune financijskog plana proračunskog korisnika vezane uz „fleksibilne“ izvore (vlastite i namjenske prihode i primitke) moguće je urediti na različite načine uz suglasnost jedinice lokalne i područne (regionalne) samouprave


5. OPIS PLANIRANIH POLITIKA OPĆINE VINICA

Općinski načelnik je u listopadu 2025. godine donio Provedbeni program Općine Vinica za razdoblje 2025.-2029. godine.
Provedbenim programom određeni su prioriteti:
· Uspješna općina – konkurentno gospodarstvo, obrazovanje, znanost i digitalno društvo
· Vitalna općina – kvalitetan život, demografska obnova, djeca i mladi
· Pravedna općina – transparentne institucije, pristupačnije zdravstvo i dostupno stanovanje
· Održiva općina – zelena tranzicija, dostupna energija, prehrambena sigurnost
· Suverena općina – sigurne granice, moderna vojska i ponosna država


  	 Ovim provedbenim programom određeni su razvojni ciljevi, prioriteti i mjere kojim se stvaraju uvjeti za jačanje konkurentnosti i realizaciju razvojnih potencijala, nastoji se ostvariti održiv društveno-gospodarski razvoj svih dijelova Općine Vinica.
6.OKVIRNI LIMITI PRIJEDLOGA FINANCIJSKOG PLANA PRORAČUNSKOG KORSINIKA

	Pror.kor.po org.jedinicama

	Plan za 
2026.g.
	Projekcija za 
2027.g.
	Projekcija za
2028.g.

	Glava 008-Dječji vrtić Vinica
RKPFI 51468



	380.000,00
limit 1
-opći prihodi i primici 250.000,00
-pomoći iz državnog proračuna kroz opće prihode i primitke 130.000,00

3.500,00
-opći prihodi i primici 3.500,00
limit 2

	380.000,00
limit 1
-opći prihodi i primici 250.000,00
-pomoći iz državnog proračuna kroz opće prihode i primitke 130.000,00

	390.000,00
limit 1
 -opći prihodi i primici 260.000,00
-pomoći iz državnog proračuna kroz opće prihode i primitke 130.000,00
           



Limit 1 – obuhvaća troškove provođenja postojećih programa, odnosno aktivnosti 
Limit 2 – obuhvaća rashode za nove aktivnosti, kao što su kapitalna ulaganja i sl.
U svrhu izrade fiskalno održivog proračuna u idućem trogodišnjem razdoblju, proračunski korisnik obavezan je planirati rashode i izdatke prema limitima iz izvora: opći prihodi utvrđenim u ovim uputama.
Rashode koji se financiraju iz namjenskih prihoda (sufinanciranje roditelja, pomoći, donacije i drugi) proračunski korisnik planira do visine ukupno procijenjenih prihoda iz tih izvora jer isti ne ulazi u dostavljene limite. Ovi su izvori fleksibilni što znači da ako se prihodi iz tih izvora ostvare iznad plana, rashodi se mogu izvršavati do visine uplaćenih prihoda.


8. TRANSPARENTNOST PRORAČUNA 

Sukladno odredbama članka 144. Zakon o proračunu obaveza Općine Vinica je objava proračuna, 
Izmjena i dopuna proračuna na svojim mrežnim stranicama.
      Sve proračunske dokumente (prijedlog proračuna, izglasani proračun, izmjene i dopune proračuna, proračunski vodič te polugodišnji i godišnji izvještaj o izvršenju proračuna) objavljivati će  u jedinstvenom folderu: PRORAČUN.
      Financijski plan proračunskog korisnika kao i izmjene financijskog plana  objavit će se na mrežnim stranicama proračunskog korisnika.

Ove upute objavit će se na web stranici www.vinica.hr.

